《潘安仁戴星看河阳花发》
唐代·吕敞

行春潘令至，勤恤戴星光。为政宵忘寝，临人俗冀康。

晓花迎径发，新蕊满城香。秀色沾轻露，鲜辉丽早阳。

津桥见来往，空雾拂衣裳。桃李今无数，从兹愿比方。

作者简介：生卒年不详。缑氏(今河南偃师南)人。宪宗元和初官监察御史。事迹见《元和姓纂》卷六。《全唐诗》存诗2首，其中《龟兹闻莺》一首为梁涉诗误人。